סיכום סיור רוסיה – צוות 3 – המלצות לשיפור

1. מטרות הסיור ברוסיה:
2. הכרת התרבות, המורשת והשורשים של האומה הרוסית.
3. הבנת מארג יחסי החוץ של רוסיה והאינטרסים כלפי המזרח התיכון.
4. הכרת המערכת האסטרטגית הרוסית ותפיסת ההפעלה.
5. סיכום חברי הצוות:
6. כללי:

הסיור לרוסיה לא תוכנן מראש בתכנית המב"ל והוא תואם בקבועי זמן קצרים יחסית. עם זאת הסיור לרוסיה היה איכותי, מלמד ומשמעותי לא פחות מהסיורים שקוימו בארה"ב ובנאט"ו והיה חשוב ביותר לטובת הבנת השלם בניתוח והבנת המערכת האסטרטגית, יחסי הכוחות הגלובליים והשפעתם על ישראל.

1. הכנות:

לקראת הסיור נדרש זמן הכנות ארוך יותר משהיה. ההכנות הנדרשות צריכות לכלול חומר רקע, הרצאות (היסטוריה, מבנה שלטון, יחסים וממשקים בין הממסדים) ואף סימולציה של מערכת המערכות הרוסית כרפרנס לתובנות במהלך ולאחר הסיור.

1. מהלך הסיור:
2. יש יתרון גדול לדוברים הלא ממסדיים (עיתונאים, מכוני מחקר) בשל היותם יותר פתוחים וביקורתיים. עם זאת יש חשיבות לפגוש ולהכיר גורמים ממסדיים, הגם שהם רשמיים, סגורים יותר ופחות מלמדים. חשוב לדאוג לתמהיל מאוזן המאפשר יותר למידה אך גם מפגיש עם הגורמים הממסדיים.
3. יש לתת דגש יותר על הרבדים הכלכליים והחברתיים שלא באו מספיק לידי ביטוי בסיור זה לעומת הרבדים הביטחוניים והמדיניים.
4. שילוב סיורים ומופעי תרבות חשובים מאוד ע"מ להכיר, להיחשף וללמוד על התרבות והחברה הרוסית.
5. חשוב לקיים מפגש עם הקהילה היהודית הרוסית.
6. יתכן שכדאי לתכנן שני סיורים, סיור אחד יכלול את נאט"ו וארה"ב וסיור שני את סין ורוסיה. הרכב כזה יאפשר חשיפה יותר שלמה של האסטרטגיה והמתחים בין הקטבים, המערבי והמזרחי.
7. נדרש תדריך של מחב"מ המחייב את כל המשלחת באופן אחיד, לרבות מדיניות שימוש בסוללר, חוקי עשה ועל תעשה, ביטחון מידע, מגע עם זרים וכו'.
8. כמו-כן נדרש תדריך של קודי התנהגות של משלחת בכירה ורשמית של צה"ל.
9. במקרה של רוסיה, פריסתה הגיאוגרפית וריבוי מדינות הגובלות עמה, רצוי שתהיה מפה זמינה של רוסיה לחברי המשלחת במהלך ההרצאות ולטובת העיבודים.
10. סיכום אילן, מדריך הצוות:
11. הסיור ברוסיה תוכנן ואורגן בקבועי זמן קצרים ביותר מה שפגם בזמן הנדרש להכנות. חשיבותו של הסיור הוא בעצם קיומו וההבנה שהוא נחוץ וחשוב לראייה השלמה. הסיור לרוסיה שנה הבאה יתוכנן ויהיה טוב יותר.
12. מטרות הקורס הוגדרו בצורה טובה. יש מקום להבין טוב יותר את הכלכלה הרוסית והשפעתה על הכלכלה הגלובלית. כמו-כן חשוב להכיר ולהבין טוב יותר את החברה הרוסית המורכבת מרבדים אתניים רבים ובתוך כך גם את הקהילה היהודית.
13. יש לעבות את ההכנות לסיור ולכלול בהן מספר מכלולים:
14. למידה אישית - חומר קריאה רקע
15. חקירה קבוצתית החוקרת את המערכת הרוסית. במהלך הסיור ניתן להשוות ולזהות את הייסט לעומת החקירה בארץ ומכך לפתח את הלמידה.
16. ניתן גם ללמוד מחקירת הצוות הרוסי של הסימולציה המדינית.
17. חשוב לתכנן תמהיל נכון של הרצאות מדיסציפלינות מגוונות בין מפגשים עם גורמי ממסד (שבדרך כלל פחות מלמדות) לגורמים פחות פורמליים שהם יותר פתוחים וביקורתיים.
18. יש לתכנן סיור של ארבעה ימים (לעומת שלושה) לטובת עיבוי הרבדים הכלכליים והחברתיים.
19. חשוב תדריך מחב"מ שמגדיר ומנחה כללי עשה ועל תעשה המחייבים את כל המשלחת.
20. חשוב תדריך כלליי בכירות במסגרת משלחת רשמית. לפעמים מחוסר ידיעה אנו חוטאים שלא בכוונה.